

VLADA REPUBLIKE HRVATSKE

Zagreb, 27. siječnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog odluke o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkim obukama i vježbama u 2022. godini   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 69. stavka 4. Zakona o obrani („Narodne novine“, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.) uz prethodnu suglasnost Predsjednika Republike Hrvatske, Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

#### O D L U K U

**o prelasku granice Republike Hrvatske**

**oružanih snaga država saveznica i Oružanih snaga Republike Hrvatske**

**radi sudjelovanja na zajedničkim obukama i vježbama u 2022. godini**

**I.**

 Odobrava se prelazak granice Republike Hrvatske oružanim snagama država saveznica radi obuke i vježbi s Oružanim snagama Republike Hrvatske koje će se održati u Republici Hrvatskoj u 2022. godini, kako slijedi:

1. obuke u Republici Hrvatskoj
* „AIRWEEKs”
* „CARRIER STRIKE GROUP (CSG)”
* AKRO-SKUPINA RED ARROWS
* „AGILE COMBAT EMPLOYMENTS (ACE) I / II“
* "ADRIATIC AIRWEEK"
1. vježbe u Republici Hrvatskoj
* „EAGLE SPECTRE”
* „CMX 22”
* „BARAKUDA 22“
* „ŠTIT 22”
* „PLATOON GUNNERY”
* „TROJAN FOOTPRINT 22”
* „ADRIATIC PARTNERSHIP MIO EXERCISE 22”
* „ADRION 22”
* „AS25”
* „IEL MILU 22”
* „SAVA STAR 22”
* „COASTEX 22”
* „HARPUN 22”
* „SAREX 22”
* „NAICS PAINTBALL”
* „CYBER COALITION 22”
* „INTEGRATED RESOLVE 22”.

**II.**

 Odobrava se prelazak granice Republike Hrvatske Oružanim snagama Republike Hrvatske radi vježbi s oružanim snagama država saveznica koje će se održati u inozemstvu u 2022. godini, kako slijedi:

* „DYNAMIC MOVE 22”
* „DYNAMIC MANTA 22”
* „INIOCHOS 22”
* „TAD 22”
* „CYBER NET”
* „JOINT WARRIOR 22”
* „STEADFAST COBALT 22”
* „TROJAN FOOTPRINT 22”
* „EUROPEAN MOUNTAIN THUNDER 22“
* „ITA MINEX 22”
* „TLRP”
* „STEADFAST FOUNT 22”
* „SHARP LYNX 22”
* „BLACK SWAN 22”
* „ADRIATIC STRIKE 22”
* „CWIX 22”
* „PANTERA 22”
* „AMBER MIST”
* „CAPABLE LOGISTICIAN 22”
* „ADRIATIC PARTNERSHIP MINE COUNTERMEASURE EXERCISE 22”
* „STEADFAST FLOW 22”
* „NATO C-UAS TI EX”
* „NATO – SERBIA EXE 22”
* „STEADFAST INTEREST 22”
* „ROYAL BLACK HAWK 22”
* „SAREX 22”
* „STEADFAST JUPITER 22”
* „CYBER COALITION 22”
* „COOPSEC 22”
* „COMMON CHALLENGE 22”
* „MILEX 22”
* „AUTUMN CHALLENGE 22”.

**III.**

Ova Odluka stupa na snagu danom donošenja.

 P R E D S J E D N I K

mr. sc. Andrej Plenković

KLASA:

URBROJ:

Zagreb,

**O B R A Z L O Ž E N J E**

 **Točka I.** Odobrava se prelazak granice Republike Hrvatske oružanim snagama država saveznica radi obuke i vježbi s Oružanim snagama Republike Hrvatske koje će se održati u Republici Hrvatskoj u 2022. godini.

1. Obuka u Republici Hrvatskoj

**„AIRWEEKs“** provodit će se tijekom 2022. u osam termina u Republici Hrvatskoj s Oružanim snagama Sjedinjenih Američkih Država. Cilj obučnih aktivnosti je dostizanje i održavanje sposobnosti i interoperabilnosti Zračnih kontrolora bliske zračne potpore sa Zračnim snagama Sjedinjenih Američkih Država u Europi radi standardizacije postupaka. Svaka aktivnost planirana je u trajanju od osam dana, a Oružane snage Republike Hrvatske uz sudjelovanje u obuci pružaju potporu kao zemlja domaćin.

**„CARRIER STRIKE GROUP (CSG)“** Ratne mornarice Francuske Republike provest će se u ožujku 2022. na teritoriju Republike Hrvatske radi suradnje s Hrvatskim ratnim zrakoplovstvom i Hrvatskom ratnom mornaricom.

**AKRO-SKUPINE RED ARROWS** Kraljevskoga ratnog zrakoplovstva Ujedinjenog Kraljevstva Velike Britanije i Sjeverne Irske provest će se u ožujku 2022. na teritoriju Republike Hrvatske radi zajedničkoga uvježbavanja s pripadnicima Hrvatskoga ratnog zrakoplovstva radi prikaza sposobnosti te daljnjeg razvoja bilateralnih odnosa.

 **„AGILE COMBAT EMPLOYMENTS (ACE)** **I / II“** provodit će se u dva termina u 2022. kao obučna aktivnost Oružanih snaga Sjedinjenih Američkih Država u Europi radi prebaziranja zrakoplova, prateće opreme i osoblja u druge članice NATO-a u slučaju nemogućnosti korištenja matičnih zrakoplovnih baza. Oružane snage Republike Hrvatske uz sudjelovanje u obuci pružaju potporu kao zemlja domaćin.

**„ADRIATIC AIRWEEK“** provodit će se u rujnu i listopadu 2022. u Republici Hrvatskoj radi dostizanja i održavanja sposobnosti timova zračnih kontrolora bliske zračne potpore timova Oružanih snaga Republike Hrvatske i partnerskih zemalja. Svaka pojedinačna aktivnost planirana je u trajanju od 15 dana, a Oružane snage Republike Hrvatske uz sudjelovanje u obuci pružaju potporu kao zemlja domaćin.

1. Vježbe u Republici Hrvatskoj

 **„EAGLE SPECTRE“** održat će se u veljači i ožujku 2022. s pripadnicima Oružanih snaga Sjedinjenih Američkih Država. Cilj vježbe je provjera i uvježbavanje premještanje bojne te uvježbavanje napadnih i obrambenih operacija na razini desetina/vod uz provedbu gađanja. Oružane snage Republike Hrvatske pružaju potporu u svojstvu zemlje domaćina.

 **„CMX 22”** distribuirana je računalno potpomognuta vježba koja će se održati u ožujku 2022. u Republici Hrvatskoj i u državama članicama NATO-a radi uvježbavanja NATO procedura za upravljanje u kriznim situacijama. U vježbi uz pripadnike Oružanih snaga Republike Hrvatske sudjeluju i predstavnici drugih tijela u Republici Hrvatskoj i predstavnici država članica Europske unije i NATO-a.

**„BARAKUDA 22“** održat će se u travnju 2022. s pripadnicima Oružanih snaga Ujedinjenog Kraljevstva Velike Britanije i Sjeverne Irske radi uvježbavanja zapovjedništva i snaga Hrvatske ratne mornarice u organizaciji, planiranju i provedbi gađanja površinskih ciljeva na moru, a u potpori implementacije preuzetih Ciljeva sposobnosti.

**„ŠTIT 22“** održat će seu travnju 2022. s pripadnicima Oružanih snaga Sjedinjenih Američkih Država. Cilj vježbe je prikaz sposobnosti uočavanja, praćenja i gađanja ciljeva u zračnom prostoru pripadnika postrojbi protuzračne obrane Oružanih snaga Republike Hrvatske.

**„PLATOON GUNNERY“** održat će se u travnju i svibnju 2022. s pripadnicima Oružanih snaga Sjedinjenih Američkih Država. Cilj vježbe je provjera i uvježbavanje premještanja bojne te uvježbavanje napadnih i obrambenih operacija na razini desetina/vod uz provedbu gađanja. Oružane snage Republike Hrvatske pružaju potporu u svojstvu zemlje domaćina.

**„TROJAN FOOTPRINT 22“** održat će se u svibnju 2022. s partnerskim zemljama radi uvježbavanja planiranja i provedbe specijalnih operacija u združenom međunarodnom okružju. U vježbi će sudjelovati specijalne postrojbe Oružanih snaga Republike Hrvatske te pojedinci iz sastava ustrojstvenih jedinica kao stožerno osoblje u zapovjedništvima i upravljačkim tijelima vježbe. Oružane snage Republike Hrvatske pružaju potporu vježbi te potporu u svojstvu zemlje domaćina.

**„ADRIATIC PARTNERSHIP MIO EXERCISE 22“** održat će se u svibnju 2022. s oružanim snagama Republike Albanije, Crne Gore, Republike Slovenije, Talijanske Republike i Sjedinjenih Američkih Država radi uvježbavanja i upoznavanja s procedurama taktičke razine za operacije presretanja na moru, za operacije protiv krijumčarenja na moru te za zaštitu pomorske infrastrukture.

**„ADRION 22“** održat će se u svibnju i lipnju 2022. s oružanim snagama Republike Albanije, Crne Gore, Helenskom Republikom, Talijanskom Republikom i Republikom Slovenijom radi uvježbavanja NATO procedura i postupaka te razvijanja sposobnosti za planiranje i provedbu međunarodnih mornaričkih operacija odgovora na krize.

 **„AS25”** provodit će se u svibnju i lipnju 2022. s Oružanim snagama Sjedinjenih Američkih Država radi uvježbavanja prihvata/otpreme veće količine sredstava za potporu obuke ili operacije. Oružane snage Republike Hrvatske pružaju potporu vježbi u svojstvu zemlje domaćina.

 **„IEL MILU 22”** održat će se u lipnju 2022. s članicama NATO-a i Oružanim snagama Republike Gruzije radi uvježbavanja u planiranju i provedbi inženjerijskih operacija u višenacionalnom okruženju.

**„SAVA STAR 22“** održat će seu rujnu 2022. s Oružanim snagama Ujedinjenog Kraljevstva Velike Britanije i Sjeverne Irske i Obrambenim snagama Mađarske radi integracije snaga te podizanja razine spremnosti i interoperabilnosti u zajedničkom djelovanju.

 **„COASTEX 22“** održat će se u rujnu 2022. radi prikaza međuresornih i međunarodnih sposobnosti u provedbi funkcija obalne straže. Na vježbi sudjeluju posade brodova Hrvatske ratne mornarice i Obalne straže Talijanske Republike.

**„HARPUN 22“** održat ćese u listopadu 2022. radi uvježbavanja Oružanih snaga Republike Hrvatske i Oružanih snaga Ujedinjenog Kraljevstva Velike Britanije i Sjeverne Irske u planiranju i vođenju operacija na moru uz provedbu pomorsko-zračnog desanta i gađanja ciljeva na moru i u zraku brodovima Hrvatske ratne mornarice.

 **„SAREX 22“** održat će se u listopadu 2022. na području Isključivog gospodarskog pojasa Republike Hrvatske radi uvježbavanja zapovjedništava pomorskih snaga Hrvatske ratne mornarice i Obalne straže Talijanske Republike u planiranju i vođenju operacija traganja i spašavanja na moru.

**„NAICS PAINTBALL“** održat će se u ožujku i listopadu 2022. radi razvoja sposobnosti djelovanja Oružanih snaga Republike Hrvatske u kibernetičkom prostoru. Uz Oružane snage Republike Hrvatske u vježbi sudjeluju i Oružane snage Sjedinjenih Američkih Država.

**„CYBER COALITION 22“** održatće se u studenome i prosincu 2022. u Republici Hrvatskoj, Republici Estoniji i drugim državama članicama NATO-a radi provjere dostignute razine sposobnosti u upravljanju kibernetičkim prijetnjama u području planiranja i organizacije kibernetičke obrane i podizanja razine znanja i ekspertize tehničkog osoblja u području kibernetičke obrane. U pripremi i provedbi vježbe sudjeluju i predstavnici drugih državnih tijela i ustanova te privatnog sektora radi povećanja razine suradnje između tih tijela i nacionalne industrije u području kibernetičke obrane.

**„INTEGRATED RESOLVE 22”** održat će se u drugom polugodištu 2022. radi uvježbavanja planiranja civilne i vojne operacije Europske unije.

 **Točka II.** Odobrava se prelazak granice Republike Hrvatske Oružanim snagama Republike Hrvatske radi sudjelovanja u zajedničkim vježbama s oružanim snagama država saveznica koje će se održati u inozemstvu u 2022. godini.

 **„DYNAMIC MOVE 22“** održat će se u siječnju i veljači 2022. u Kraljevini Belgiji radi obuke stožernog osoblja u minskom ratovanju i desantnim operacijama.

 **„DYNAMIC MANTA** **22“** održat će se u veljači i ožujku 2022. u Talijanskoj Republici radi završnog ocjenjivanja zapovjedništava Snaga brzog odgovora i održavanja komunikacijsko-informacijskih sposobnosti i sposobnosti zapovijedanja i nadzora prilikom provedbe NATO vođenih vježbi.

**„INIOCHOS 22“** održat će se u ožujku i travnju u 2022. u Helenskoj Republici radi uvježbavanja sudionika u planiranju, provedbi i analizi izvršenih letačkih operacija u sklopu združene protuzračne i proturaketne obrane.

**„TAD 22“** održat će se u ožujku i travnju u 2022. u Kraljevini Španjolskoj radi podizanja razine spremnosti i uvježbanosti za rad sustava za nadzor i zaštitu zračnog prostora u kriznim situacijama u okviru sustava *NATINAMDS (NATO Integrated Air and Missile Defence System).*

**„CYBER NET“** održat će se u prvom tromjesečju 2022. u Kraljevini Nizozemskoj radi uvježbavanja međunarodnog tima za brzi odgovor u reakciji na računalno sigurnosni incident.

**„JOINT WARRIOR** **22“** održat će se u travnju i svibnju 2022. u Ujedinjenom Kraljevstvu Velike Britanije i Sjeverne Irske radi uvježbavanja operacija odgovora na krize i konflikte u područjima sukoba.

 **„STEADFAST COBALT 22“** održat će se u travnju i svibnju 2022. u Saveznoj Republici Njemačkoj radi završnog ocjenjivanja zapovjedništava Snaga brzog odgovora, održavanja komunikacijsko-informacijskih sposobnosti i sposobnosti zapovijedanja i nadzora prilikom provedbe NATO vođenih vježbi.

 **„TROJAN FOOTPRINT 22“** održat će se u svibnju 2022. u Republici Hrvatskoj i partnerskim zemljama radi uvježbavanja planiranja i provedbe specijalnih operacija u združenom međunarodnom okružju. U vježbi će sudjelovati postrojbe Oružanih snaga Republike Hrvatske te pojedinci iz sastava ustrojstvenih jedinica kao stožerno osoblje u zapovjedništvima i upravljačkim tijelima vježbe. Oružane snage Republike Hrvatske pružaju izravnu potporu vježbi i potporu u svojstvu zemlje domaćina.

 **„EUROPEAN MOUNTAIN THUNDER 22“** održat će se u svibnju 2022. u Republici Austriji radi povećanja interoperabilnosti i sposobnosti provedbe operacija i logističke potpore operacije u otežanim uvjetima na planinskom terenu.

 **„ITA MINEX** **22“** održatće se u svibnju 2022. u Talijanskoj Republici radi uvježbavanja planiranja i provedbe protuminskih operacija i uvježbavanja protuminskih ronitelja.

**„TLRP“** održat će se u svibnju 2022. u Republici Gruziji radi uvježbavanja planiranja i provedbe logističkih procedura i rada u multinacionalnom stožeru na operativnoj razini, povećanja interoperabilnosti na području pružanja logističke i zdravstvene potpore te sposobnosti u planiranju, upravljanju i provedbi logističkih operacija.

 **„STEADFAST FOUNT 22“** održat će se u svibnju 2022. radi izrade i usklađivanja nacionalnih planova premještanja snaga za Snage brzog odgovora, mogućnosti praćenja transporta i razmještaja snaga u području operacije, obuke časnika i dočasnika prometne službe u korištenju logističkih softverskih paketa. Zemlja provedbe odredit će se naknadno.

 **„SHARP LYNX 22“** održat će se u svibnju, rujnu i listopadu 2022. u Republici Poljskoj radi uvježbavanja zajedničkog djelovanja pripadnika Multinacionalne bojne Vojne policije *(NATO Multinational Military Police Battalion – MNMPBAT).*

**„BLACK SWAN 22“** održat će se u svibnju 2022. u Republici Sloveniji i Mađarskoj radi uvježbavanja planiranja i provedbe specijalnih operacija u združenom međunarodnom okružju.

 **„ADRIATIC STRIKE 22“** održat će se u svibnju i lipnju 2022. u Republici Sloveniji radi uvježbavanja tehnika, taktika i procedura bliske zračne potpore za osposobljavanje zračnih kontrolora, njihove interoperabilnosti i rada u višenacionalnom okružju.

 **„CWIX 22“** održat će se u lipnju 2022. u Republici Poljskoj radi testiranja, procjene i poboljšanja interoperabilnosti između NATO i nacionalnih komunikacijskih i informacijskih sustava s posebnim naglaskom na sustave koji će biti korišteni u NATO vođenim operacijama.

 **„PANTERA 22”** održat će se u lipnju 2022. u Republici Poljskoj radi uvježbavanja i ocjenjivanja pripadnika zapovjedništva snaga borbene grupe Europske unije 2023/1.

 **„AMBER MIST“** održat će se u kolovozu i rujnu 2022. u Republici Litvi radi uvježbavanja međunarodnog tima za brzi odgovor u reakciji na računalno sigurnosni incident.

 **„CAPABLE LOGISTICIAN** **22“** održat će se u kolovozu i rujnu 2022. u Republici Litvi radi povećanja interoperabilnosti na području pružanja logističke potpore operacija te poboljšanja sposobnosti planiranja i provedbe prihvata, smještaja i daljnjeg kretanja savezničkih snaga.

**„ADRIATIC PARTNERSHIP MINE COUNTERMEASURE EXERCISE 22“** održat će se u rujnu 2022. u Republici Sloveniji radi uvježbavanja planiranja i provedbe protuminskih operacija i uvježbavanje protuminskih ronitelja Oružanih snaga Republike Hrvatske po NATO protuminskim taktikama i procedurama.

**„STEADFAST FLOW 22“** održatće se u rujnu 2022. u Republici Poljskoj radi uvježbavanja stožernog osoblja prometne struke, mogućnosti praćenja transporta i razmještaja snaga u području operacija, pružanje logističke potpore tijekom provedbe operacije, obuke časnika i dočasnika prometne službe u korištenju logističkih softverskih paketa.

**„NATO C-UAS TI EX”** provodit će se u rujnu 2022. u Kraljevini Nizozemskoj radi usvajanja znanja i prikupljanja potrebnih informacija o novim tehnologijama za razvoj potrebnih sposobnosti za uspješnu borbu protiv besposadnih zrakoplovnih sustava.

 **„NATO – SERBIA EXE 22”** održat će se u rujnu i listopadu 2022. u Republici Srbiji, a pripadnici Oružanih snaga Republike Hrvatske sudjeluju u vježbi radi stjecanja uvida u planiranje i provedbu multinacionalne vježbe koja se provodi u više domena pod vodstvom NATO zapovjedništva.

 **„STEADFAST INTEREST 22“** održat će se u listopadu 2022. u Republici Rumunjskoj radi povećanja interoperabilnosti i standarda postrojbi Oružanih snaga Republike Hrvatske.

**„ROYAL BLACK HAWK 22“** održat će se u listopadu 2022. u Francuskoj Republici radi obuke prednjih zračnih kontrolora.

 **„SAREX 22“** održat će se u listopadu 2022. na području Isključivog gospodarskog pojasa Republike Hrvatske radi uvježbavanja zapovjedništava pomorskih snaga Hrvatske ratne mornarice i Obalne straže Talijanske Republike u planiranju i vođenju operacija traganja i spašavanja na moru.

 **„STEADFAST JUPITER** **22“** održat će se u listopadu 2022. u Saveznoj Republici Njemačkoj radi uvježbavanja planiranja i provedbe specijalnih operacija u združenom međunarodnom okružju te provjere operativnih sposobnosti Grupe specijalnih snaga i stožernog osoblja i završnog ocjenjivanja zapovjedništava Snaga brzog odgovora uz održavanje komunikacijsko-informacijskih sposobnosti i sposobnosti zapovijedanja i nadzora prilikom provedbe NATO vođenih vježbi.

 **„CYBER COALITION 22“** održatće se u studenome i prosincu 2022. u Republici Hrvatskoj, Republici Estoniji i drugim državama članicama NATO-a radi provjere dostignute razine sposobnosti u upravljanju kibernetičkim prijetnjama u području planiranja i organizacije kibernetičke obrane i podizanja razine znanja i ekspertize tehničkog osoblja u području kibernetičke obrane. U pripremi i provedbi vježbe sudjeluju i predstavnici drugih državnih tijela, ustanova te privatnog sektora radi povećanja razine suradnje između tih tijela i nacionalne industrije u području kibernetičke obrane.

**„COOPSEC 22“** održat će se u 2022., a vrijeme i mjesto odredit će se naknadno. Cilj vježbe je promicanja regionalne stabilnosti i suradnje, jačanje partnerskih sposobnosti u području civilno-vojne suradnje te uvježbavanje zajedničkih radnji i postupaka u upravljanju krizama.

 **„COMMON CHALLENGE** **22”** održat će se u studenome 2022. u Republici Poljskoj radi certifikacije pripadnika zapovjedništva snaga borbene grupe Europske unije 2023/1.

 **„MILEX** **22”** održat će se u 2022., a vrijeme i mjesto odredit će se naknadno. Cilj vježbe je uvježbavanje stožernog osoblja na strateškoj i operativnoj razini u planiranju operacija Europske unije u odgovoru na krizu te uvježbavanju sustava zapovijedanja i nadzora između Operativnog zapovjedništva i Zapovjedništva snaga.

 **„AUTUMN CHALLENGE** **22”** održat će se u 2022. u Republici Poljskoj radi certifikacija pripadnika operativnog zapovjedništva borbene grupe Europske unije 2023/1. Vrijeme održavanja odredit će se naknadno.

 **Točka III.** određuje se stupanje na snagu ove Odluke.